સાયકલ સાથે રમવા નીકળેલ સની રમતા રમતા રામનગર તળાવની ખુલ્લી જગ્યામાંથી અંદર પહોંચી ગયો હતો. તળાવના પાણી નજીક ગયેલ સની અચાનક તળાવનાં પાણીમાં સાયકલ સાથે ડૂબી ગયો હતો. આ દ્રશ્ય જોતાં સનીની બહેને સની ડૂબી ગયાની વાત સ્વજનોને કરી હતી. બાદમાં લોકોએ તળાવમાં ડૂબી ગયેલ સનીને બહાર કાઢ્યો હતો અને નવસારી સિવીલ હોસ્પિટલમાં લઇ ગયા જ્યાં મૃત જાહેર કરાયાની જાણકારી મળી હતી. નાનો બાળક ડૂબી જઇ મૃત્યુ પામ્યાની જાણ થતાં ગમગીની ફેલાઇ ગઇ હતી. સિવીલ હોસ્પિટલે મોટી સંખ્યામાં લોકસમૂહ ભેગો થઇ ગયો હતો.